JAVNI POZIV ZA PROGRAM OSPOSOBLJAVANJA NJEGOVATELJA/ICA ZA STARIJE

I NEMOĆNE OSOBE

Grad Dubrovnik, u suradnji s Dubrovačkom razvojnom agencijom (DURA), provest će program osposobljavanja za njegovatelje starijih i nemoćnih osoba zbog nedostatka tog kadra na dubrovačkom području.

Unatrag nekoliko godina potražnja za njegovateljima starijih i nemoćnih osoba koje žive u vlastitom domu sve je izraženija. Iako postoje osobe koje obavljaju posao njegovatelja prema stvarnom stanju nedostaje onih educiranih i osposobljenih.Grad Dubrovnik u suradnji s razvojnom agencijom DURA provest će program osposobljavanja za njegovatelje starijih i nemoćnih osoba zbog nedostatka navedenog kadra na području Dubrovnika. Prednost u programu osposobljavanja imaju nezaposlene i dugotrajno nezaposlene osobe. Program osposobljavanja trajat će ukupno 65 dana, od čega se 12 dana odnosi na teoretski dio nastave, a ostatak je praktični dio.Broj polaznika je ograničen na 15, rok prijave je do 26.ožujka 2024.g.  
Troškove edukacije za koju će biti proveden javni poziv snosi Grad, a kandidati su dužni položiti ispit za njegovatelja/icu. Uz plaćanje troškova edukacije Grad se obavezao i organizirati nastavu, a obaveze kandidata uz polaganje ispita su i odazivanje na otvoreno radno mjesto njegovatelja/ice koje mu Grad ponudi. Ukoliko se, u razdoblju od godine dana od polaganja ispita, kandidat ne odazove na poziv za otvoreno radno mjesto, morat će vratiti iznos troškova edukacije.